અધ્યક્ષ અદમ ટંકારવીના સારા ય વક્તવ્ય દરમ્યાન શાયરીઓ હાજરી પુરાવી જાય જેનાથી તેમનું ભાર વિનાનું ભાષણ વધુ લિજ્જતદાર બનતું હોય છે. તેમણે કહ્યું, મુશાયરામાં 600થી 700 માણસો ન હોય તો મરીઝ યાદ આવી જાય, “બે જણાં દિલથી મળે એક મજલીસ છે મરીઝ, દિલ વિના લાખો મળે એને સભા કહેતા મરીઝ”. વળી આ વર્ષ કવિ ઘાયલનું પણ શતાબ્દી વર્ષ હોતાં તેમને પણ યાદ કર્યા, “સખાતે બેસહારાની સહારા દોડતા આવ્યા, જીગરથી ઝંપલાવ્યું તો કિનારા દોડતા આવ્યા।” મહેમાન તરીકે પ્રકાશભાઈ માટે એક વધુ પંક્તિ, “વ્યવસ્થા એમના માટે બીજી શી હોય કરવાની? હતા મહેમાન એવા કે ઉતારા દોડતા આવ્યા.”